PROJEKTS

PAKALPOJUMA LĪGUMS 
Iepirkuma identifikācijas Nr. IeM VP 2026/36

“Psihologu pakalpojumu nodrošināšana” 
[..].daļa

IZPILDĪTĀJA līguma reģ. Nr. ______
Rīgā
Līguma datums ir pēdējā pievienotā droša
elektroniskā paraksta laika zīmoga datums

Valsts policija, (reģistrācijas Nr.), tās pilnvarotās personas amats, vārds, uzvārds, kurš darbojas saskaņā ar pilnvarojošā dokumenta nosaukums (turpmāk – PASŪTĪTĀJS), no vienas puses, un
Iepirkuma uzvarētāja nosaukums (vienotais reģistrācijas Nr.), tās pilnvarotās personas amats, vārds, uzvārds personā, kura rīkojas saskaņā ar pilnvarojošā dokumenta nosaukums (turpmāk – IZPILDĪTĀJS) no otras puses,
<Līgumā pielīgto saistību pilnīgai nodrošināšanai un kvalitatīvai izpildei, IZPILDĪTĀJS piesaista apakšuzņēmēju “Nosaukums, reģ. Nr.” (turpmāk – Apakšuzņēmējs), kuru pārstāv <amats, Vārds Uzvārds>personā. Apakšuzņēmējam ir saistoši visi šī Līguma nosacījumi, kas attiecas uz IZPILDĪTĀJA saistību izpildi, un IZPILDĪTĀJS ir pilnībā atbildīgs PASŪTĪTĀJAM par Apakšuzņēmēja darbību vai bezdarbību šī Līguma ietvaros.>
PASŪTĪTĀJS un IZPILDĪTĀJS (turpmāk kopā – Līdzēji, katrs atsevišķi – Līdzējs), pamatojoties uz:
· PASŪTĪTĀJA rīkotā iepirkuma "Psihologu pakalpojumu nodrošināšana" (iepirkuma identifikācijas Nr. IeM VP 2026/36) (turpmāk – Iepirkums), kas veikts saskaņā ar Publisko iepirkumu likuma (turpmāk – PIL) 10. panta pirmo daļu, rezultātiem un IZPILDĪTĀJA Iepirkumā iesniegto piedāvājumu, saskaņā ar kuriem IZPILDĪTĀJAM piešķirtas pakalpojuma līguma slēgšanas tiesības Iepirkuma [..] daļā no 25 (divdesmit piecām) daļām,
 Līdzēji noslēdz šo pakalpojuma līgumu (turpmāk – Līgums) par turpmāk minēto.

1. LĪGUMA PRIEKŠMETS

1.1. PASŪTĪTĀJS uzdod, bet IZPILDĪTĀJS apņemas sniegt psihologu pakalpojumus PASŪTĪTĀJA <reģiona pārvaldes nosaukums> <attiecīgās Iepirkuma [..] daļas pilsētas teritorijā> (turpmāk – Pakalpojums), ievērojot Iepirkuma dokumentācijā, IZPILDĪTĀJA iesniegtajā Tehniskajā specifikācijā un tehniskajā piedāvājumā (Līguma 1. pielikums), kā arī finanšu piedāvājumā (Līguma 2. pielikums) noteiktās prasības, un nodrošinot Pakalpojuma sniegšanu Līgumā un tā pielikumos noteiktajā termiņā, apjomā un kārtībā.
1.2. IZPILDĪTĀJS nodrošina Pakalpojuma sniegšanu ar atbilstoši kvalificētu psihologu (turpmāk – Psihologs), kurš atbilst Iepirkuma dokumentācijā, Tehniskajā specifikācijā, IZPILDĪTĀJA iesniegtajā finanšu piedāvājumā un piemērojamajos normatīvajos aktos noteiktajām prasībām. Psihologs nodrošina Pakalpojuma pieejamību atbilstoši PASŪTĪTĀJA pieprasījumam, tai skaitā brīvdienās un svētku dienās, Līgumā noteiktajā kārtībā un Tehniskajai specifikācijai. Pakalpojuma sniegšanai nepieciešamos cilvēkresursus, materiāltehniskos un citus resursus nodrošina IZPILDĪTĀJS.
1.3. Pakalpojuma sniegšanai IZPILDĪTĀJS ir tiesīgs nodrošināt psihologa iesaisti, tai skaitā nodrošināt Pakalpojuma sniegšanu ar savu nodarbinātu vai piesaistītu psihologu (turpmāk – Psihologs), kurš atbilst Iepirkuma dokumentācijā, Līgumā un normatīvajos aktos noteiktajām kvalifikācijas un profesionālajām prasībām.
1.4. Par Līguma prasībām atbilstošu un kvalitatīvu Pakalpojumu šī Līguma izpratnē uzskatāms Pakalpojums, kas ir sniegts atbilstoši Līguma noteikumiem, tai skaitā Līguma pielikumiem, IZPILDĪTĀJA iesniegtajam piedāvājumam, PASŪTĪTĀJA pamatotam pieprasījumam, kā arī piemērojamo normatīvo aktu prasībām, kas attiecas uz Pakalpojuma sniegšanu un kvalitāti.
2. PAKALPOJUMA IZPILDE
2.1. PASŪTĪTĀJS ne vēlāk kā 3 (trīs) dienas pirms nepieciešamā Pakalpojuma izpildes informē IZPILDĪTĀJU pa tālruni: <IZPILDĪTĀJA tālruņa nr.> un rakstiski, izmantojot e-pastu: <IZPILDĪTĀJA e-pasts> par plānota Pakalpojuma nepieciešamību, saskaņojot ar IZPILDĪTĀJU Pakalpojuma izpildes dienu laiku un vietu:
2.1.1.  pēc PASŪTĪTĀJA Pakalpojuma pieprasījuma saņemšanas IZPILDĪTĀJAM ir pienākums nekavējoties, bet ne vēlāk kā 1 (vienas) darba dienas laikā no PASŪTĪTĀJA Pakalpojuma pieprasījuma saņemšanas brīža, apstiprināt tā saņemšanu, izmantojot Līgumā norādītos saziņas līdzekļus, un nodrošināt Psihologa pieejamību atbilstoši PASŪTĪTĀJA pieprasījumā norādītajam Pakalpojuma sniegšanas veidam, laikam un steidzamības pakāpei. Ja PASŪTĪTĀJS pieprasījumā norāda, ka Pakalpojums nepieciešams steidzamai procesuālai darbībai, IZPILDĪTĀJAM ir pienākums nodrošināt Psihologa ierašanos Pakalpojuma sniegšanas vietā ne vēlāk kā 2 (divu) stundu laikā no pieprasījuma saņemšanas;
2.1.2. nekavējoties informēt PASŪTĪTĀJU, bet ne vēlāk kā 12 (divpadsmit) stundas pirms paredzētā Pakalpojuma sniegšanas, ja neparedzētu apstākļu dēļ (piemēram, saslimšanas vai citu objektīvu iemeslu dēļ) nav iespējams nodrošināt konkrētā Psihologa dalību Pakalpojuma sniegšanā. Šādā gadījumā IZPILDĪTĀJAM ir pienākums informēt PASŪTĪTĀJU par aizvietojošo Psihologu un iesniegt apliecinājumu par tā atbilstību Līguma prasībām.
2.2. IZPILDĪTĀJS nodrošina Psihologa ierašanos uz Pakalpojuma sniegšanas vietu no plkst. 8.00 līdz plkst. 20.00 (tajā skaitā brīvdienās un svētku dienās): pie neplānotām procesuālām darbībām ne vēlāk kā 2 (divu) stundu laikā, plānotās procesuālās darbībās ar Psihologu vai citā laikā, vienojoties ar PASŪTĪTĀJU.
2.3. IZPILDĪTĀJAM visā Līguma darbības laikā ir pienākums nodrošināt PASŪTĪTĀJAM pieejamu saziņu, izmantojot Līgumā norādītos kontaktinformācijas līdzekļus, un nodrošināt savlaicīgu saziņu jautājumos, kas saistīti ar Pakalpojuma sniegšanu. Šī pienākuma neizpilde vai nepienācīga izpilde tiek vērtēta kā Līguma saistību pārkāpums.
2.4. [bookmark: _Hlk235095658]IZPILDĪTĀJS apņemas nodrošināt Pakalpojuma sniegšanu atbilstoši PASŪTĪTĀJA pieprasījumam, Līguma noteikumiem un Tehniskās specifikācijas prasībām, Līdzēju saskaņotajā vietā un laikā.
2.5. Steidzamu procesuālo darbību gadījumā Pakalpojums tiek nodrošināts PASŪTĪTĀJA pieprasījumā norādītajā vietā un termiņā.
2.6. Pēc Pakalpojuma izpildes Psihologs, saskaņā ar Ministru kabineta 2005.gada 4.oktobra noteikumiem Nr.754 „Noteikumi par kriminālprocesuālo izdevumu atlīdzināšanas kārtību un apmēru” (turpmāk – Noteikumi), sastāda uzziņu par tulka, eksperta, revidenta vai speciālista piedalīšanos kriminālprocesā (turpmāk – Uzziņa) (Līguma 3. pielikums).
2.7. Pakalpojums uzskatāms par izpildītu ar brīdi, kad PASŪTĪTĀJA līgumā norādītais pārstāvis un IZPILDĪTĀJS abpusēji paraksta Pakalpojuma pieņemšanas–nodošanas aktu (turpmāk – Akts) (Līguma 4. pielikums). Aktā norāda sniegtā Pakalpojuma apjomu, tā sniegšanas laiku un citus Pakalpojuma izpildi apliecinošus datus.
2.8. Pakalpojuma sniegšanas laika uzskaitei tiek ņemts vērā tikai faktiskais laiks, kurā Psihologs ir sniedzis Pakalpojumu atbilstoši Līguma priekšmetam. Psihologa ceļā pavadītais laiks, kā arī laiks, kas patērēts organizatorisku vai citu darbību veikšanai, kuras nav tieši saistītas ar nepilngadīgā pratināšanas norisi, netiek ieskaitīts Pakalpojuma sniegšanas laikā un nav apmaksājams.
3. LĪGUMCENA UN NORĒĶINU KĀRTĪBA
3.1. [bookmark: _Hlk204774672]Līgumcenu veido visu sniegto Pakalpojuma summētā vērtība, kurus IZPILDĪTĀJS ir sniedzis PASŪTĪTĀJAM Līguma darbības laikā un tā nedrīkst pārsniegt EUR [summa ciparos] [summa vārdos euro un _ centi] apmērā bez pievienotās vērtības nodokļa (turpmāk – PVN). Līgumcena ir noteikta par visiem Iepirkuma Nr. IeM VP 2026/36 rezultātu daļu noslēgtajiem iepirkuma līgumiem kopā. PVN tiek aprēķināts Latvijas Republikā spēkā esošajos normatīvajos aktos noteiktajā apmērā. Līgumcenu kontrolē PASŪTĪTĀJS.
3.2. Līguma 2. pielikumā (Finanšu piedāvājums) noteiktās Pakalpojuma vienības cenas ir norādītas par 1 (vienu) astronomisko stundu (60 minūtēm) un nav maināmas visā Līguma darbības laikā. IZPILDĪTĀJA atlīdzība par sniegto Pakalpojumu tiek aprēķināta atbilstoši faktiskajam Pakalpojuma sniegšanas laikam.
3.3. Ja Pakalpojuma sniegšanas ilgums nav pilna astronomiskā stunda, atlīdzība tiek aprēķināta proporcionāli faktiskajam Pakalpojuma sniegšanas laikam, nosakot vienas minūtes cenu, kas aprēķināma, dalot attiecīgā Pakalpojuma vienas stundas cenu ar 60 (sešdesmit). Aprēķinot atlīdzību, tiek ņemts vērā tikai faktiskais laiks, kurā Psihologs sniedz Pakalpojumu atbilstoši Līguma noteikumiem.
3.4. Līguma 2. pielikumā (Finanšu piedāvājums) norādītajā Pakalpojuma vienības cenā ir ietvertas visas IZPILDĪTĀJA izmaksas, kas saistītas ar Pakalpojuma sniegšanu un Līguma izpildi, tai skaitā Psihologa (psihologu) atlīdzība, ceļa izdevumi, darbaspēka izmaksas, visi piemērojamie nodokļi un nodevas, izņemot pievienotās vērtības nodokli (PVN), kā arī citas izmaksas, kas nepieciešamas savlaicīgai un kvalitatīvai Līguma izpildei. 
3.5. Gadījumā, ja Psihologs ierodas pieteiktā Pakalpojuma sniegšanai saskaņotajā vietā, laikā un datumā, bet Pakalpojums nenotiek no PASŪTĪTĀJA neatkarīgu iemeslu dēļ, tad Pakalpojuma samaksa tiek paredzēta par 30 (trīsdesmit) minūtēm.
3.6. Par Līguma noteikumiem atbilstošu un faktiski saņemtu Pakalpojumu, PASŪTĪTĀJS veic samaksu 14 (četrpadsmit) darba dienu laikā pēc tam, kad ir izpildījušies turpmākie nosacījumi:
3.6.1. 1 (vienu) reizi mēnesī, ne vēlāk kā līdz kalendārā mēneša 5. (piektajam) datumam IZPILDĪTĀJS ir iesniedzis parakstītu attaisnojuma dokumentu, Uzziņu un Aktu par Pakalpojuma nodošanu un pieņemšanu;
3.6.2. PASŪTĪTĀJS 3 (trīs) darba dienu laikā ir saskaņojis Līguma 3.6.1. apakšpunktā minētos dokumentus;
3.6.3. ja iesniegtajos dokumentos ir nepieciešami precizējumi vai labojumi, samaksas termiņu sāk skaitīt no dienas, kad IZPILDĪTĀJS ir iesniedzis izlabotu vai precizētu attaisnojuma dokumentu, Uzziņas un Aktu un PASŪTĪTĀJA pārstāvis saskaņojis.
3.7. Līdzēji vienojas, ka Līguma 3.6.1. apakšpunktā minētos dokumentus un attaisnojuma dokumentu IZPILDĪTĀJS nosūta PASŪTĪTĀJAM uz e-pastu: <PASŪTĪTĀJA e-pasta adrese>. IZPILDĪTĀJS sagatavojot attaisnojuma dokumentu iekļauj: Pakalpojumu nosaukumu, laiku minūtēs, cenu, summu, PASŪTĪTĀJA Līguma reģistrācijas numuru un iepirkuma identifikācijas numuru un [..]. daļu. Līdz brīdim, kamēr IZPILDĪTĀJS nav iekļāvis attaisnojuma dokumentā šajā punktā noteikto informāciju, uzskatāms, ka IZPILDĪTĀJS attaisnojuma dokumentu nav iesniedzis.
3.8. Ievērojot Līguma 3.1. un 3.2. punkta nosacījumus, IZPILDĪTĀJS sagatavo un nosūta PASŪTĪTĀJAM strukturētu elektronisko rēķinu (turpmāk - E-rēķins) uz e-adresi: “Valsts policija, e-apakšadrese: EINVOICE@90000099040”. E-rēķinam jāatbilst normatīvajiem aktiem, kas regulē elektronisko rēķinu standartus un pamatelementu specifikācijas izmantošanu.
3.9. Pirms samaksas veikšanas par Pakalpojumu PASŪTĪTĀJS normatīvajos aktos noteiktajā kārtībā pārbauda, vai attiecībā uz IZPILDĪTĀJU un Pakalpojuma sniegšanā iesaistītajām personām nav piemērotas starptautiskās vai nacionālās sankcijas, kā arī Eiropas Savienības vai NATO dalībvalstu noteiktās sankcijas, kas var ietekmēt maksājuma veikšanu. Ja saskaņā ar Latvijas Republikas normatīvo aktu prasībām konstatētās sankcijas ierobežo vai aizliedz maksājuma veikšanu, PASŪTĪTĀJS attiecīgo samaksu neveic. Šādā gadījumā samaksas termiņa skaitījums tiek apturēts no sankciju piemērošanas dienas līdz brīdim, kad maksājuma veikšanai noteiktie ierobežojumi ir izbeigušies.
3.10. Samaksas pienākums ir uzskatāms par izpildītu ar dienu, kad PASŪTĪTĀJS ir iesniedzis Valsts kasē maksājuma uzdevumu pārskaitījuma veikšanai uz IZPILDĪTĀJA norēķinu kontu.
3.11. PASŪTĪTĀJS ir tiesīgs ieturēt aprēķināto līgumsoda summu no IZPILDĪTĀJAM izmaksājamās atlīdzības par sniegto Pakalpojumu, iepriekš par to rakstiski informējot IZPILDĪTĀJU.
4. LĪDZĒJU TIESĪBAS UN PIENĀKUMI
4.1. PASŪTĪTĀJA tiesības:
4.1.1. pieprasīt un saņemt no IZPILDĪTĀJA Pakalpojumu atbilstoši Līguma, tā pielikumu, Tehniskās specifikācijas un IZPILDĪTĀJA iesniegtā piedāvājuma prasībām, noteiktajā termiņā, apjomā un kvalitātē;
4.1.2. pieprasīt un saņemt no IZPILDĪTĀJA informāciju un paskaidrojumus par Līguma izpildes gaitu, tai skaitā par apstākļiem, kas var ietekmēt Pakalpojuma savlaicīgu vai kvalitatīvu sniegšanu;
4.1.3. pārbaudīt Pakalpojuma atbilstību Līguma un Tehniskās specifikācijas prasībām, kā arī pieprasīt konstatēto neatbilstību novēršanu;
4.1.4. pieprasīt informāciju par Pakalpojuma sniegšanā iesaistītajiem Psihologiem un pārliecināties par to atbilstību Līguma un normatīvo aktu prasībām;
4.1.5. pieprasīt Psihologa nomaiņu, ja pastāv pamatotas šaubas par Psihologa kvalifikāciju, profesionālo atbilstību, objektivitāti, neatkarību vai ja Psihologa rīcība var negatīvi ietekmēt Pakalpojuma kvalitāti;
4.1.6. saņemt no IZPILDĪTĀJA Pakalpojuma izpildi apliecinošus dokumentus, tai skaitā Pakalpojuma pieņemšanas–nodošanas aktus un citus ar Pakalpojuma sniegšanu saistītos dokumentus;
4.1.7. atteikties pieņemt Pakalpojumu vai tā daļu, ja tas neatbilst Līguma, Tehniskās specifikācijas vai normatīvo aktu prasībām, līdz konstatēto trūkumu novēršanai;
4.1.8. piemērot IZPILDĪTĀJAM Līgumā noteiktās sankcijas, tai skaitā līgumsodu, kā arī prasīt zaudējumu atlīdzināšanu normatīvajos aktos un Līgumā noteiktajā kārtībā;
4.1.9. vienpusēji atkāpties no Līguma Līgumā un normatīvajos aktos noteiktajos gadījumos un kārtībā.
4.2. PASŪTĪTĀJA pienākumi:
4.1.1. pieņemt no IZPILDĪTĀJA sniegto Pakalpojumu, ja tas atbilst Līguma, tā pielikumu, Tehniskās specifikācijas un IZPILDĪTĀJA iesniegtā piedāvājuma prasībām, vai Līgumā noteiktajā kārtībā informēt IZPILDĪTĀJU par konstatētajām neatbilstībām;
4.1.2. veikt samaksu par atbilstoši sniegtu un pieņemtu Pakalpojumu Līgumā noteiktajā kārtībā un termiņos;
4.1.3. nodrošināt IZPILDĪTĀJAM Līguma izpildei nepieciešamo un PASŪTĪTĀJA rīcībā esošo informāciju, kā arī sadarboties ar IZPILDĪTĀJU tādā apjomā, kāds nepieciešams Līguma saistību izpildei;
4.1.4. nodrošināt IZPILDĪTĀJA pārstāvjiem iespēju sniegt Pakalpojumu Līgumā un Tehniskajā specifikācijā noteiktajā kārtībā;
4.1.5. informēt IZPILDĪTĀJU par apstākļiem, kas var ietekmēt Pakalpojuma sniegšanu vai Līguma izpildi, ja šāda informācija ir PASŪTĪTĀJA rīcībā.
4.2. IZPILDĪTĀJA pienākumi:
4.2.1. nodrošināt Pakalpojuma pieejamību un sniegšanu visā Līguma darbības laikā atbilstoši Līguma, tā pielikumu, Tehniskās specifikācijas un IZPILDĪTĀJA iesniegtā piedāvājuma prasībām, PASŪTĪTĀJA pieprasījumam un Līgumā noteiktajā kārtībā un termiņos;
4.2.2. nodrošināt, ka Pakalpojums tiek sniegts kvalitatīvi, savlaicīgi un atbilstoši piemērojamo normatīvo aktu prasībām;
4.2.3. apņemas nodrošināt Psihologa ierašanos Pakalpojuma izpildes vietā un laikā, kuru noteicis PASŪTĪTĀJS saskaņā ar Līguma 2.1. un 2.2. punkta nosacījumiem;
4.2.4. nodrošināt Psihologa aizvietošanu Līgumā noteiktajos gadījumos un kārtībā, savlaicīgi informējot par to PASŪTĪTĀJU;
4.2.5. nodrošināt, ka Pakalpojumu sniedz tikai atbilstoši kvalificēts Psihologs, kurš atbilst Līguma, Tehniskās specifikācijas un normatīvo aktu prasībām;
4.2.6. nodrošināt cita Psihologa piesaisti, ja PASŪTĪTĀJAM ir pamatotas šaubas par konkrētā Psihologa objektivitāti, neatkarību vai kvalifikācijas atbilstību;
4.2.7. nekavējoties, vienas darba dienas laikā, elektroniski informēt PASŪTĪTĀJU par Psihologa profesionālās darbības tiesību apturēšanu vai anulēšanu;
4.2.8. nodrošināt konfidencialitātes prasību ievērošanu visā Līguma darbības laikā un pēc tā izbeigšanas, neizpaužot trešajām personām Pakalpojuma sniegšanas laikā iegūto informāciju, izņemot gadījumus, kad informācijas izpaušana paredzēta Latvijas Republikas normatīvajos aktos;
4.2.9. nodrošināt, ka Pakalpojuma sniegšanā iesaistītais personāls ievēro piemērojamo normatīvo aktu prasības, tai skaitā darba aizsardzības, drošības un vides aizsardzības prasības;
4.2.10. atbildēt par Pakalpojuma sniegšanā iesaistīto Psihologu rīcību un par PASŪTĪTĀJAM vai trešajām personām nodarītajiem zaudējumiem, ja tie radušies IZPILDĪTĀJA vai tā piesaistīto personu darbības vai bezdarbības rezultātā;
4.2.11. iesniegt PASŪTĪTĀJAM Līgumā noteiktajā termiņā Pakalpojuma izpildi apliecinošus dokumentus, tai skaitā uzziņas, pieņemšanas–nodošanas aktus un citus dokumentus, kas nepieciešami samaksas veikšanai;
4.2.12. nodrošināt, ka Līgumā norādītie saziņas līdzekļi (tālruņa numurs un elektroniskā pasta adrese) ir pieejami un funkcionējoši visā Līguma darbības laikā.
4.3. IZPILDĪTĀJA tiesības:
4.3.1. saņemt no PASŪTĪTĀJA Līguma izpildei nepieciešamo informāciju un sadarbību tādā apjomā, kāds nepieciešams Pakalpojuma nodrošināšanai;
4.3.2. saņemt atlīdzību par atbilstoši Līguma noteikumiem, noteiktajā apjomā, termiņā un kvalitātē sniegtu un PASŪTĪTĀJA pieņemtu Pakalpojumu;
4.3.3. izmantot citas Līgumā un Latvijas Republikas normatīvajos aktos noteiktās tiesības;
4.3.4. vienpusēji atkāpties no Līguma Līgumā un normatīvajos aktos noteiktajos gadījumos un kārtībā.
5. LĪDZĒJU MANTISKĀ ATBILDĪBA
5.1. Līdzēji ir atbildīgi par Līguma saistību neizpildi vai nepienācīgu izpildi, kā arī par otram Līdzējam nodarītajiem zaudējumiem, ja tie radušies attiecīgā Līdzēja, tā darbinieku vai Līguma izpildē iesaistīto personu darbības vai bezdarbības rezultātā, tai skaitā rupjas neuzmanības, nolaidības vai prettiesiskas rīcības dēļ, Līgumā un Latvijas Republikas normatīvajos aktos noteiktajā kārtībā.
5.2. Par Līguma 3.6. punktā noteiktā termiņa neievērošanu PASŪTĪTĀJS maksā IZPILDĪTĀJAM līgumsodu 0,5% (piecas desmitās daļas procenta) apmērā no kavējuma summas par katru nokavējuma dienu, bet ne vairāk kā 10% (desmit procentu) apmērā no nokavētā maksājuma kopējās summas.
5.3. Par Līguma 2.1. un 2.2. punktā noteikto pienākumu neizpildi vai nepienācīgu izpildi, tai skaitā par Pakalpojuma nenodrošināšanu vai noteiktā termiņa kavējumu, ja tas noticis IZPILDĪTĀJA vainas dēļ, IZPILDĪTĀJS maksā PASŪTĪTĀJAM līgumsodu EUR 50,00 (piecdesmit euro un 00 centu) apmērā par katru pārkāpuma gadījumu.
5.4. Ja Pakalpojuma izpildē Pakalpojums netiek sniegts atbilstošā kvalitātē, PASŪTĪTĀJS informē par to IZPILDĪTĀJU ar pamatotu rakstisku pretenziju (turpmāk - Pretenzija), (Līguma 6. pielikums), kurā Līdzēji vienojas par bezmaksas Psihologa maiņu, ja IZPILDĪTĀJS nodarbina vairākus Psihologus.
5.5. PASŪTĪTĀJS ir tiesīgs nodot ieraksta materiālu kvalitātes pārbaudei trešajām personām. Ja Pakalpojuma izpildē atklājas nekvalitatīva Pakalpojuma sniegšana, apmaksu veic IZPILDĪTĀJS, atbilstoši trešās personas iesniegtam attaisnojuma dokumentam.
5.6. Līgumsoda samaksa neatbrīvo Līdzējus no pienākuma izpildīt Līgumā noteiktās saistības, kā arī neatbrīvo no pienākuma atlīdzināt zaudējumus Līgumā un Latvijas Republikas normatīvajos aktos noteiktajos gadījumos.
5.7. PASŪTĪTĀJAM ir tiesības ieturēt no IZPILDĪTĀJAM izmaksājamās summas Līgumā noteiktajā kārtībā aprēķināto līgumsoda summu un PASŪTĪTĀJAM nodarīto zaudējumu atlīdzības summu, par to rakstiski informējot IZPILDĪTĀJU.
6. STRĪDU RISINĀŠANAS KĀRTĪBA
6.1. Domstarpības, kuras izriet un rodas sakarā ar Līgumu un / vai Tehnisko piedāvājumu, Līdzēji risinās abpusējās sarunās. Ja sarunu rezultātā vienošanās netiek panākta 1 (viena) mēneša laikā, strīda izskatīšana tiek nodota tiesā Latvijas Republikas normatīvajos aktos noteiktajā kārtībā.
6.2. Pretenzijas, kas saistītas ar līgumsaistību izpildi, tiek izskatītas 10 (desmit) darba dienu laikā, skaitot no rakstiskas pretenzijas saņemšanas dienas. 
7. LĪGUMA DARBĪBAS TERMIŅA GROZĪŠANA UN IZBEIGŠANAS KĀRTĪBA
7.1. Līgums stājas spēkā ar tā abpusējas parakstīšanas dienu un ir spēkā 24 (divdesmit četrus) mēnešus vai līdz Līgumā noteiktās maksimālās līgumcenas sasniegšanai, atkarībā no tā, kurš no minētajiem apstākļiem iestājas pirmais. Līguma noteikumi ir piemērojami līdz Līdzēju visu saistību pilnīgai izpildei.
7.2. Visi Līguma grozījumi vai papildinājumi tiek izdarīti rakstiski, Līdzējiem tos abpusēji parakstot, un ir spēkā no to parakstīšanas brīža.
7.3. Grozījumi Līgumā pieļaujami ja tie nemaina Līguma vispārējo raksturu un tie ir nebūtiski vai būtiski:
7.3.1. PIL 61. panta trešajā daļā minētajos gadījumos līgumcenas maiņu, grozījumiem Līguma 1. pielikumā Pakalpojuma Tehniskā specifikācija/Tehniskais piedāvājums un Līguma 2. pielikumā Finanšu piedāvājums, Līdzēju pārstāvju maiņu;
7.3.2. pēc PASŪTĪTĀJA iniciatīvas, ja ir nepieciešams papildus Pakalpojumi, līgumcena ir pieļaujams palielināt par ne vairāk kā 10% (desmit procenti);
7.3.3. ievērojot PIL noteikto, Līguma izpildes termiņu var pagarināt līdz jauna iepirkuma līguma noslēgšanai.
7.4. Būtiski līguma nosacījumu grozījumi ir pieļaujami šādos gadījumos:
7.4.1. [bookmark: _Ref361248527]Līgumā noteiktā Pakalpojuma izpildes laikā ir atklājusies nepieciešamība veikt papildu darbus, kuri nav iekļauti Līgumā, bet kuri neparedzamu apstākļu dēļ kļuvuši nepieciešami Līguma izpildei un kurus nevar tehniski vai ekonomiski nodalīt no Līgumā paredzētajiem darbiem, neradot ievērojamas grūtības PASŪTĪTĀJAM, vai arī papildu darbi ir būtiski nepieciešami Līguma izpildei, kaut arī tos iespējams nodalīt no Līgumā paredzēto darbu izpildes, kuru dēļ IZPILDĪTĀJS Līgumā noteiktajā termiņā nevar pabeigt Līgumā noteiktos darbus;
7.4.2. [bookmark: _Ref361248530]trešo personu darbības rezultātā IZPILDĪTĀJAM nav iespējama Līgumā noteikto darbu izpilde.
7.5. PASŪTĪTĀJS ir tiesīgs vienpusēji atkāpties no Līguma, par to brīdinot rakstiski IZPILDĪTĀJU vismaz 10 (desmit) darba dienas iepriekš, ja:
7.5.1. izpildās kāds no PIL 64. panta pirmās daļas nosacījumiem;
7.5.2. Līgumu nav iespējams izpildīt, tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas
7.5.3. Līguma saistības tiek pildītas neatbilstoši spēkā esošo normatīvo aktu prasībām un/vai Līguma prasībām un/vai kvalitātes prasībām un/vai IZPILDĪTĀJS kādā citā veidā nepilda vai nepienācīgi pilda Līgumā noteiktās saistības, un pēc PASŪTĪTĀJA pretenzijas saņemšanas IZPILDĪTĀJS nav novērsis pārkāpumu 5 (piecu) darbdienu laikā;
7.5.4. Pakalpojums neatbilst Līguma, Tehniskajai specifikācijai un Finanšu piedāvājumam un šī neatbilstība nav vai nevar tikt novērsta noteiktajā termiņā;
7.5.5. nenodod PASŪTĪTĀJAM Pakalpojumu un/vai dokumentus noteiktajā termiņā un kavējums ir ilgāks par 15 (piecpadsmit) darba dienām no kavējuma konstatēšanas dienas;
7.5.6.  turpmāku Līguma izpildi padara neiespējamu nepārvarama vara;
7.5.7. ir nodarījis zaudējumus, kas radušies bezdarbības rezultātā un/vai saistībā ar IZPILDĪTĀJA rīcību, radot tiešus izdevumus, tostarp faktiskos izdevumus, kā arī citas izmaksas un potenciālos ieguvumus, kas netika realizēti; 
7.5.8. IZPILDĪTĀJS Līguma noslēgšanas vai Līguma izpildes laikā veicis prettiesisku darbību;
7.5.9. IZPILDĪTĀJS ir patvaļīgi pārtraucis Līguma izpildi, tai skaitā, ja IZPILDĪTĀJS nav sasniedzams juridiskajā adresē;
7.5.10. Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;
7.5.11. Līguma noslēgšanas vai Līguma izpildes laikā pārkāpis normatīvo aktu prasības attiecībā uz Līguma slēgšanu vai izpildi;
7.5.12. ir pasludināts IZPILDĪTĀJA maksātnespējas process vai iestājas citi apstākļi, kas liedz vai liegs IZPILDĪTĀJAM turpināt Līguma izpildi saskaņā ar Līguma noteikumiem vai kas negatīvi ietekmē PASŪTĪTĀJA tiesības, kuras izriet no Līguma;
7.5.13. ja IZPILDĪTĀJS vismaz 3 (trīs) reizes Līguma darbības laikā atkārtoti nav ievērojis Līguma 1.1., 1.2., 2.3. un/vai 2.4. punktā noteiktās saistības, neatkarīgi no tā, vai attiecīgais pārkāpums pēc PASŪTĪTĀJA pieprasījuma ir ticis novērsts, ja šādi pārkāpumi kopumā liecina par neatbilstošu vai nepienācīgu Līguma izpildi;
7.5.14. pārkāpj vai nepilda citu būtisku Līgumā paredzētu pienākumu;
7.5.15. PASŪTĪTĀJAM nodarījis zaudējumus;
7.5.16. ir patvaļīgi pārtraucis Līguma izpildi, tai skaitā Izpildītājs nav sasniedzams juridiskajā adresē vai deklarētajā dzīvesvietas adresē;
7.5.17. ārējā normatīvajā aktā noteiktajos gadījumos.
7.6. IZPILDĪTĀJS ir tiesīgs vienpusēji atkāpties no Līguma, ja PASŪTĪTĀJS kavē Līguma 3.6. punktā norādīto termiņu ilgāk par 30 (trīsdesmit) dienām.
7.7. Vienpusējas atkāpšanās no Līguma gadījumā, Līdzējs rakstiski nosūta otram Līdzējam paziņojumu, kas parakstīts ar drošu elektronisko parakstu ar laika zīmogu, par atkāpšanos no Līguma, pamatojoties uz Līguma 7.5. un 7.6. punktu un minot konkrētu atkāpšanās iemeslu. Ar nosūtīto paziņojumu Līdzēji uzskata, ka Līgums ir izbeigts 7. (septītajā) dienā.
7.8. Jebkurā Līguma izbeigšanas gadījumā Līdzēji apņemas izpildīt visas saistības, kas radušās līdz Līguma izbeigšanas brīdim.
7.9. Pārējos Līgumā neparedzētos gadījumos Līgums var tikt izbeigts tikai pēc Līdzēju savstarpējas vienošanās, kas ir jānoformē rakstiski. Līdzēju vienošanās par Līguma izbeigšanu kļūst par šī Līguma neatņemamu sastāvdaļu. Līguma izbeigšanas gadījumā PASŪTĪTĀJS norēķinās ar IZPILDĪTĀJU par IZPILDĪTĀJA sniegtiem pakalpojumiem uz Līguma izbeigšanas dienu.
7.10. Līguma darbība ir uzskatāma par izbeigtu tikai ar to dienu, kad vienam Līdzējam pret otru Līdzēju nav pretenzijas par Līguma saistību labprātīgu izpildi.
8. LĪDZĒJU PĀRSTĀVJI
8.1. Līdzēji vienojas, ka ar Līguma izpildi saistītos jautājumus risinās šādi Līdzēju atbildīgās personas:
8.1.1. PASŪTĪTĀJA atbildīgā persona: (vai arī kontaktpersona) ar tiesībām pārstāvēt: (amats, vārds, uzvārds, e-pasta adrese, tālrunis), vai persona, kura pilda attiecīgos amata pienākumus;
8.1.2. IZPILDĪTĀJA pārstāvis: (amats, vārds, uzvārds, e-pasta adrese, tālrunis).
8.2.  PASŪTĪTĀJA atbildīgajai personai ir šādas tiesības:
8.2.1. saskaņot attaisnojuma dokumentus, Pakalpojumu, tā iesniegšanas kārtību un termiņus, kā arī organizēt Pakalpojuma/Uzziņu pieņemšanu;
8.2.2. pārbaudīt Pakalpojuma/Uzziņu rezultātu atbilstību Līguma un Tehniskās specifikācijas prasībām;
8.2.3. pieteikt pretenzijas par Pakalpojuma neatbilstību Tehniskajai specifikācijai vai citiem Līguma nosacījumiem un pieprasīt neatbilstību novēršanu;
8.2.4. risināt citus organizatoriskos jautājumus, kas saistīti ar Līguma izpildi un Pakalpojuma nodrošināšanu;
8.2.5. Atbilstoši savai kompetencei ierosināt un pēc saskaņošanas ar vadību noteikt par Pakalpojuma izpildes uzraudzību un kontroli atbildīgo personu, kura var būt arī Līguma 7. pielikumā norādītā kontaktpersona, vai deleģēt minēto funkciju izpildi personai, kuras amata pienākumos ietilpst Pakalpojuma izpildes uzraudzība un kontrole.
8.3. PASŪTĪTĀJA kontaktpersonas ir norādītas Līguma 7. pielikumā. PASŪTĪTĀJA kontaktpersonas veic attaisnojuma dokumenta, Uzziņu, Aktu pārbaudi atbilstoši sniegtajiem Pakalpojumiem.
8.4. PASŪTĪTĀJA kontaktpersonām un Līdzēju pārstāvjiem nav tiesību veikt labojumus vai izdarīt grozījumus Līgumā vai tā pielikumos.
8.5. Visi paziņojumi, saistībā ar Līgumu izdarāmi rakstiski. Par rakstisku paziņojumu uzskatāmas arī e-pasta vēstules, kas saskaņā ar Līguma noteikumiem nosūtītas uz Līgumā 8.1.punktā minētajiem sakaru līdzekļiem un to rekvizītiem (e-pasta adreses un tālruņu numurus).
8.6. Līdzēju atbildīgās personas ir tiesīgas Līguma ietvaros, nepārsniedzot Līguma noteikumus, risināt visus ar Pakalpojuma izpildi saistītos operatīvos un aktuālos jautājumus, organizēt un kontrolēt Pakalpojuma izpildes gaitu un Līguma nosacījumu izpildi. Atbildīgās personas nodrošina savstarpēju komunikāciju starp PASŪTĪTĀJU un IZPILDĪTĀJU, pieprasa un sniedz informāciju, organizē ar Līgumu un Tehnisko specifikāciju saistītās dokumentācijas nodošanu un pieņemšanu, kā arī sniedz norādījumus, ieteikumus un priekšlikumus par Pakalpojuma izpildi. Atbildīgās personas veic arī citas darbības, kas nepieciešamas pienācīgai, savlaicīgai un kvalitatīvai Pakalpojuma uzdevumu un Līgumā paredzēto saistību izpildei.
9. KONFIDENCIALITĀTE
9.1. Visa un jebkāda informācija, ko Līdzējs sniedz otram Līdzējam Līguma izpildes laikā, vai arī tā atklājas pildot Līguma saistības, un Līguma izpildes rezultāti, kā arī jebkura šī informācijas daļa, tai skaitā, bet ne tikai informācija par Līdzēju darbību, finanšu stāvokli, tehnoloģijām, tai skaitā rakstiska, mutiska, datu formā uzglabāta, audio – vizuālā un jebkurā citā veidā uzglabāta informācija, kā arī informācija par Līguma izpildi tiek atzīta un uzskatīta par konfidenciālu.
9.2. IZPILDĪTĀJAM nav tiesību izpaust informāciju, kas Pakalpojuma sniegšanas laikā gūta no PASŪTĪTĀJA, trešajām personām bez PASŪTĪTĀJA rakstiskas piekrišanas saņemšanas. IZPILDĪTĀJAM ar vislielāko rūpību un uzmanību ir jārūpējas par informācijas drošību un aizsardzību.
9.3. Līguma ietvaros konfidenciālo informāciju ir tiesīgs izmantot tikai IZPILDĪTĀJS un tā speciālisti, ja vien Līgumā nav noteikts savādāk, vai Līdzēji Līguma darbības laikā rakstiski nevienojas citādi.
9.4. Līdzēju pienākums ir nodrošināt, ka tā darbinieki, kuri izmantos otra Līdzēja konfidenciālo informāciju, saņems un izmantos to vienīgi šī Līguma izpildes nodrošināšanai un tikai nepieciešamajā apjomā, kā arī uzņemsies un ievēros vismaz tādas pašas konfidencialitātes saistības, kādas ir noteiktas IZPILDĪTĀJAM šajā Līgumā.
9.5. Līdzēju informācijas izpaušana netiks uzskatīta par šī Līguma noteikumu pārkāpumu, ja informācija tiek izpausta Latvijas Republikas normatīvajos aktos noteiktajos gadījumos, apjomā un kārtībā.
9.6. Šī Līguma 9. sadaļas noteikumi ir spēkā arī pēc Līguma darbības termiņa beigām vai, tam zaudējot spēku, bez termiņa ierobežojumiem.
9.7. Līdzēju informācijas izpaušana netiks uzskatīta par Līguma noteikumu pārkāpumu tikai un vienīgi šādos gadījumos:
9.7.1. informācija tiek izpausta pēc tam, kad tā kļuvusi publiski zināma vai pieejama neatkarīgi no Līdzējiem (tādējādi nav attiecināms uz gadījumiem, kad informācija kļūst pieejama Līguma noteikumu neizpildes rezultātā IZPILDĪTĀJA vai tā speciālistu rīcības dēļ);
9.7.2. informācija saskaņā ar Latvijas Republikas normatīvajiem aktiem ir atklāta vai valdības, valsts vai pašvaldību iestādes to noteikušas par atklātu;
9.7.3. informācija, ievērojot Latvijas Republikas normatīvo aktu prasības, ir jānodod valsts vai pašvaldību iestādēm, kuras saskaņā ar normatīvajos aktos šīm iestādēm dotajām tiesībām padara saņemto informāciju par atklātu un publiski pieejamu.
10. NEPĀRVARAMA VARA
10.1. Līdzēji tiek atbrīvoti no atbildības par daļēju vai pilnīgu Līgumā noteikto saistību neizpildīšanu, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma parakstīšanas dienas, un kurus nevarēja iepriekš ne paredzēt, ne novērst.
10.2. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, pandēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā, izņemot, ja šie valsts un pašvaldību institūciju lēmumi ir kā sekas kāda Līdzēja darbībai vai bezdarbībai.
10.3. Līdzējs, kurš atsaucas uz nepārvaramas varas vai ārkārtējā rakstura apstākļu darbību, ne vēlāk kā 3 (trīs) darba dienu laikā, par šādu apstākļu iestāšanos rakstiski jāziņo otram Līdzējam. Paziņojumā jānorāda, kādā termiņā pēc viņu uzskata ir iespējama un paredzama viņu Līgumā paredzēto saistību izpilde, un, pēc pieprasījuma šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. Nesavlaicīga paziņojuma iesniegšana otram Līdzējam liedz tiesības atsaukties uz nepārvaramas varas apstākļiem.
10.4. Līguma izpildes termiņu var pagarināt uz nepārvaramas varas notikumu darbības laiku, kā arī Līdzējiem, vienojoties uz laika posmu, kas ļautu pilnībā izpildīt Līgumā paredzētās saistības.
10.5. Par nepārvaramas varas apstākli nevar tikt atzīts apakšuzņēmēja vai Pakalpojumā iesaistīto personu saistību neizpilde, vai nesavlaicīga izpilde.
10.6. Ja Līguma 10.1. punktā minētie apstākļi turpinās ilgāk par 3 (trīs) nedēļām, Līdzēji vienojas par saistību izpildes atlikšanu, izbeigšanu vai turpināšanas procedūru.
11. PERSONAS DATU APSTRĀDES NOSACĪJUMI
11.1. Līdzēji apliecina, ka Līgumā norādītos vai saskaņā ar Līguma izpildi nodotos Līdzēju darbinieku personu datus izmantos tikai Līguma izpildei (dati tiks apstrādāti tikai saskaņā ar Līguma priekšmetu, Līgumā noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām).
11.2. Līdzēji apņemas nodrošināt spēkā esošajiem tiesību aktiem atbilstošu aizsardzības līmeni otra Līdzēja personas datiem. Līdzēji apņemas nenodot tālāk trešajām personām otras Līdzēju iesniegtos personas datus. Ja saskaņā ar spēkā esošajiem tiesību aktiem Līdzējiem var rasties šāds pienākums, tie pirms personas datu nodošanas informē par to otru Līdzēju, ja vien to neaizliedz spēkā esošie tiesību akti.
11.3. Līdzēji ir atbildīgi par personas datu aizsardzības un apstrādes noteikumu ievērošanu.
11.4. Katram Līdzējam, neizpildot vai pienācīgi neizpildot savas līgumsaistības, ir jāsedz visi otram Līdzējam vai trešajām personām nodarītie zaudējumi, kas radušies tās darbības vai bezdarbības rezultātā. Katrs no Līdzējiem patstāvīgi ir atbildīgs trešo personu priekšā par personas datu aizsardzības un apstrādes noteikumu neievērošanu un, ja tiek konstatēta Līdzēja atbildība, Līdzējam jāapmierina trešo personu, ieskaitot valsts pārvaldes iestādes, pretenzija, pārskaitot naudas summu pretenzijas iesniedzējam vai samaksājot uzlikto soda naudas summu.
12. LĪGUMA IZPILDĒ IESASITĪTĀ PERSONĀLA, APAKŠUZŅĒMĒJA NOMAIŅA UN JAUNA PERSONĀLA, APAKŠUZŅĒMĒJA PIESAISTE 
(ja IZPILDĪTĀJS savā piedāvājumā ir tādus norādījis)
12.1. IZPILDĪTĀJS Pakalpojuma izpildē piesaista personālu, kas norādīti Līguma 4. pielikumā.
12.2. IZPILDĪTĀJS nav tiesīgs bez saskaņošanas ar PASŪTĪTĀJU veikt Līguma 4. pielikumā minēto personu nomaiņu un iesaistīt papildu apakšuzņēmējus un personālu Līguma izpildē. 
12.3. IPILDĪTĀJS Līguma 4. pielikumā minētās personas drīkst nomainīt un piesaistīt papildu personas tikai ar PASŪTĪTĀJA piekrišanu.
12.4. IZPILDĪTĀJS Līguma 12.2. punktā minēto apakšuzņēmēju un personāla nomaiņai un papildu apakšuzņēmēju un/vai personāla piesaistei PASŪTĪTĀJAM iesniedz kvalifikāciju apliecinošos dokumentus atbilstoši Iepirkuma nolikumā noteiktajam.
12.5. PASŪTĪTĀJS pieņem lēmumu atļaut vai atteikt IZPILDĪTĀJA personāla vai apakšuzņēmēju nomaiņu vai jauna personāla vai apakšuzņēmēju iesaistīšanu Līguma izpildē iespējami īsā laikā, bet ne vēlāk kā 2 (divas) darba dienu laikā pēc tam, kad no IZPILDĪTĀJS saņemta visa informācija un dokumenti, kas nepieciešami lēmuma pieņemšanai.
12.6. Ja Līguma izpildes laikā ir radušies objektīvi apstākļi, kuru dēļ nav iespējams ievērot Līguma 12.5. punktā noteikto termiņu, IZPILDĪTĀJS par personāla un apakšuzņēmēju nomaiņu nekavējoties informē PASŪTĪTĀJU, nosūtot informāciju uz PASŪTĪTĀJA pārstāvja e-pastu, pievienojot klāt IZPILDĪTĀJA apliecinājumu, ka Psihologs atbilst Iepirkuma nolikumā noteiktajam. 
12.7. PASŪTĪTĀJS noraida IZPILDĪTĀJA saskaņā ar Līguma 12.4. punktu iesniegto priekšlikumu, ja:
12.7.1. nav iesniegti visi kvalifikāciju apliecinošie dokumenti;
12.7.2. piedāvātā  personāla kvalifikācija neatbilst Iepirkuma nolikumā izvirzītājām prasībām;
12.7.3. piedāvātais apakšuzņēmējs neatbilst Iepirkuma nolikuma apakšuzņēmējiem izvirzītajām prasībām;
12.7.4. tiek nomainīts apakšuzņēmējs, uz kura iespējām Iepirkumā IZPILDĪTĀJS balstījies, lai apliecinātu savas kvalifikācijas atbilstību Iepirkuma nolikumā noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu IZPILDĪTĀJS atsaucies, apliecinot savu atbilstību Iepirkuma nolikumā noteiktajām prasībām, saskaņā ar PIL 62. panta noteikto kārtību;
12.7.5. apakšuzņēmēja maiņas vai papildus piesaistes rezultātā tiktu izdarīti tādi grozījumi IZPILDĪTĀJA piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma nolikumā noteiktajiem piedāvājuma izvērtēšanas kritērijiem. Trešo personu pieaicināšana Pakalpojuma izpildē pēc IZPILDĪTĀJA iniciatīvas neatbrīvo IZPILDĪTĀJU no atbildības par Līguma izpildi kopumā vai kādu no daļām, kā arī neuzliek PASŪTĪTĀJAM papildus pienākumus un saistības.
13. CITI NOTEIKUMI
13.1. Līdzēji garantē, ka personām, kas slēdz Līgumu, ir visas likumiskās tiesības, juridiskais pamats vai attiecīgs pilnvarojums, lai slēgtu Līgumu un uzņemtos tajā noteiktās saistības.
13.2. Kādam no šī Līguma noteikumiem zaudējot spēku tiesību aktu izmaiņu gadījumā, Līgums nezaudē spēku tā pārejas punktos un šajā gadījumā Līdzējiem ir pienākums, piemērot Līgumā spēkā esošo tiesību aktu prasības.
13.3. Līguma sadaļu virsraksti ir lietoti vienīgi ērtībai un nevar tikt izmantoti šī Līguma noteikumu interpretācijai.
13.4. Līgums ir saistošs PASŪTĪTĀJAM un IZPILDĪTĀJAM, kā arī visām trešajām personām, kas likumīgi pārņem viņu tiesības, pienākumus un saistības.
13.5. Ja kādam no Līdzējiem tiek mainīts juridiskais statuss, amatpersonu pārstāvības tiesības vai kāds no Līgumā minētajiem Līdzēju rekvizītiem, pārstāvis, tālruņa numurs, e-pasta adrese, adrese u.c., tad Līdzēji nekavējoties, bet ne vēlāk kā 3 (trīs) darba dienu laikā, paziņo par to otram Līdzējam. Šādā gadījumā nav nepieciešams veikt grozījumus Līgumā. Ja Līdzējs neizpilda šī punkta noteikumus, uzskatāms, ka otrs Līdzējs ir pilnībā izpildījis savas saistības, lietojot Līgumā norādīto informāciju par otru Līdzēju.
13.6. Līgums sagatavots elektroniskā formātā un Līdzēji Līgumu paraksta ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā Līdzēja pārstāvja pievienotais drošais elektroniskais paraksts un laika zīmoga datums un laiks.
13.7. Līdzēji Līgumu paraksta ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītāja pievienotā droša elektroniskā paraksta un laika zīmoga datums un laiks. Līdzējiem ir pieejami abpusēji parakstīts Līgums elektroniskā formātā.
13.8. Līdzējiem ir pieejami abpusēji parakstīts Līgums ar pielikumiem elektroniskā formātā
13.9. Līgumam tā noslēgšanas brīdī, kā tā neatņemas sastāvdaļas ir pievienoti šādi pielikumi:
13.9.1. Līguma 1. pielikums: “Tehniskā specifikācija”;
13.9.2. Līguma 2. pielikums: “Finanšu piedāvājums”;
13.9.3. Līguma 3. pielikums: “Uzziņa par eksperta, revidenta, speciālista vai tulka piedalīšanos kriminālprocesā” paraugs;
13.9.4. Līguma 4. pielikums: “Pakalpojuma pieņemšanas – nodošanas akts” paraugs;
13.9.5. Līguma 5. pielikums: “IZPILDĪTĀJA Psihologu saraksts” paraugs;
13.9.6. Līguma 6. pielikums: “Pretenzija par Pakalpojuma neizpildi” paraugs;
13.9.7. Līguma 7. pielikums: “PASŪTĪTĀJA kontaktpersonas” paraugs.
14. LĪDZĒJU REKVIZĪTI
	PASŪTĪTĀJS:	
Valsts policija 
Reģ. Nr. 90000099040
Čiekurkalna 1.līnija, k-4, Rīga, LV-1026
Valsts kase
Kods: TRELLV22
Konts: LV67TREL2140091031000
e-pasts: pasts@vp.gov.lv
Priekšnieks: 
	IZPILDĪTĀJS:
<"Nosaukums">
<Reģ. Nr. >
<Juridiskā adrese: >
<E-pasts: >; <tālr.;>
Banka: < >
Konta Nr. < >
Bankas kods: < >
Tālrunis: < >
<amata nosaukums, vārds uzvārds>





Dokuments parakstīts ar drošiem elektroniskiem parakstiem un satur laika zīmogus.



1. pielikums 
Pakalpojuma līgumam Nr.
“Psihologu pakalpojumu nodrošināšana” [..]. daļa
(iepirkuma identifikācijas Nr. IeM VP 2026/36)


TEHNISKĀ SPECIFIKĀCIJA 


Šis līguma pielikums tiks pievienots no Iepirkuma procedūras Pielikuma Nr. 2 “Tehniskā specifikācija/ Tehniskais piedāvājums”, kā arī Pretendenta iesniegtā piedāvājuma




	PASŪTĪTĀJS:
Valsts policija 
Reģ.Nr.90000099040 

____________________

	IZPILDĪTĀJS: 
< Nosaukums>
< reģ. Nr.>

________________________



ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU




2. pielikums 
Pakalpojuma līgumam Nr.
“Psihologu pakalpojumu nodrošināšana” [..]. daļa
(iepirkuma identifikācijas Nr. IeM VP 2026/36)
 

FINANŠU PIEDĀVĀJUMS


Šis līguma pielikums tiks pievienots no Iepirkuma procedūras Pielikuma Nr. 3 “Finanšu piedāvājums”, kā arī Pretendenta iesniegtā piedāvājuma



	PASŪTĪTĀJS:
Valsts policija 
Reģ.Nr.90000099040 

____________________

	IZPILDĪTĀJS: 
< Nosaukums>
< reģ. Nr.>

________________________



ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

3.pielikums
Pakalpojuma līgumam Nr.
“Psihologu pakalpojumu nodrošināšana” [..]. daļa
(iepirkuma identifikācijas Nr. IeM VP 2026/36)
Paraugs


Uzziņa
Par eksperta, revidenta speciālista vai tulka piedalīšanos kriminālprocesā*
_________________
(pilsēta)
20__.gada ____. ____________ 			Nr._______
Apliecinu, ka _________________________________________________________
	(institūcijas nosaukums)
eksperts, revidents, speciālists, tulks _______________________________________
                    (vajadzīgo pasvītrot)		(vārds, uzvārds)
20__.gada ___._________ no plkst. ____________ līdz plkst. ___________________piedalījās

___________________________________(krimināllieta Nr.___________; materiāls Nr.____)
                (procesuālās darbības nosaukums)
saskaņā ar līgumu Nr. ______ pēc procesa virzītāja ___________________________
		     (amats, vārds, uzvārds)

________________________________________ uzaicinājuma vai lēmuma. 


Uzziņas izsniedzējs:
_________________________________
                (iestādes nosaukums)
_________________________________
      (amatpersonas amats, paraksts un tā atšifrējums)
_________________________________
                      (tālruņa numurs)
*-nepieciešamībās gadījumā Uzziņa var tikt izmantota administratīvā procesa ietvaros sniegtajiem Pakalpojumiem.


4.pielikums
Pakalpojuma līgumam Nr.
“Psihologu pakalpojumu nodrošināšana” [..]. daļa
(iepirkuma identifikācijas Nr. IeM VP 2026/36)
Paraugs
Pakalpojumu pieņemšanas - nodošanas 
Akts Nr._______
Vieta: __________________					20___.gada ___ . _______________

Pasūtītājs un Izpildītājs parakstot šo pieņemšanas - nodošanas aktu apliecina, ka saskaņā ar 20__.gada ___.___________ līguma Nr.____ nosacījumiem Izpildītājs ir sniedzis Pakalpojumu kriminālprocesā Nr.________________________, un 

Pasūtītājs ir pieņēmis Pakalpojumu, kas atbilst turpmāk norādītajiem parametriem:

	Nr.
	Rādītājs
	Informācija

	1.
	Pakalpojuma nosaukums:
	

	2.
	Pakalpojuma cena (par 60 minūtēm) EUR bez PVN
	

	3.
	Pakalpojuma cena
(aprēķins: minūšu skaits / 60 × cena par 60 minūtēm)
	

	4.
	Pakalpojuma kopējā cena EUR bez PVN
	




Izpildītāja Psihologs: _____________________________________________________________________
(Vārds, Uzvārds, paraksts)

Pasūtītāja Amatpersona:
_____________________________________________________________________
(Pilns amata nosaukums, Vārds, Uzvārds, paraksts)

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU









5.pielikums
Pakalpojuma līgumam Nr.
“Psihologu pakalpojumu nodrošināšana” [..]. daļa
(iepirkuma identifikācijas Nr. IeM VP 2026/36)
Paraugs

IZPILDĪTĀJA PSIHOLOGU SARAKSTS


	Nr.
	Psihologa vārds, uzvārds
	Profesionālā kvalifikācija / statuss
	Sertifikāta vai reģistrācijas informācija (ja piemērojams)
	Pakalpojuma sniegšanas vieta/reģions
	Kontaktinformācija saziņai
	Aizvietojošais psihologs (ja piemērojams)

	
	
	
	
	
	
	

	
	
	
	
	
	
	




	PASŪTĪTĀJS:
Valsts policija 
Reģ.Nr.90000099040
__________________________
__________________________
(Vārds, Uzvārds, paraksts)
	IZPILDĪTĀJS:


__________________________
__________________________
(Vārds, Uzvārds, paraksts)




Dokuments parakstīts ar drošiem elektroniskiem parakstiem un satur laika zīmogus.




6.pielikums
Pakalpojuma līgumam Nr.
“Psihologu pakalpojumu nodrošināšana” [..]. daļa
(iepirkuma identifikācijas Nr. IeM VP 2026/36)


Paraugs
PRETENZIJA PAR PAKALPOJUMA NEIZPILDI

Rīgā								20__. gada __.______________

Saskaņā ar 20___. gada__. ____________ noslēgta līguma Nr.__________ tika sastādīta Pretenzija par Pakalpojuma neizpildi. Pakalpojuma neatbilstības Līguma noteikumiem raksturojums (norādīt kādi Līguma punkti un kas netika pildīti un kādā veidā):
___________________________________________________________________________
___________________________________________________________________________
___________________________________________________________________________
___________________________________________________________________________
___________________________________________________________________________
___________________________________________________________________________
___________________________________________________________________________
___________________________________________________________________________
___________________________________________________________________________
___________________________________________________________________________
1) Pasūtītāja pārstāvis:_________________________________________________________
				(amats, vārds, uzvārds, paraksts)

___________________________________________________________________________
				(Pasūtītāja nosaukums, reģ. Nr., adrese u.c. rekvizīti)

2) Izpildītāja pārstāvis:_________________________________________________________ 
(amats, vārds, uzvārds, paraksts)

___________________________________________________________________________
				(Izpildītāja nosaukums, reģ. Nr., adrese u.c. rekvizīti)




7.pielikums
Pakalpojuma līgumam Nr.
“Psihologu pakalpojumu nodrošināšana” [..]. daļa
(iepirkuma identifikācijas Nr. IeM VP 2026/36)
Paraugs



PASŪTĪTĀJA KONTAKTPERSONAS

	Nr.
	Struktūrvienība
	Kontaktpersonas amats
	Kontaktpersonas vārds, uzvārds
	E-pasts
	Tālrunis

	
	
	
	
	
	

	
	
	
	
	
	


	
	
	
	
	
	



	PASŪTĪTĀJS:
Valsts policija 
Reģ.Nr.90000099040
__________________________
__________________________
(Vārds, Uzvārds, paraksts)
	IZPILDĪTĀJS:


__________________________
__________________________
(Vārds, Uzvārds, paraksts)



Dokuments parakstīts ar drošiem elektroniskiem parakstiem un satur laika zīmogus.


